
РЕШЕНИЕ 
№ РС-742-22-007
 
	Днес, на 08.02.2023 г., Комисията за противодействие на корупцията и за отнемане на незаконно придобитото имущество /КПКОНПИ/, в състав:


Заместник -председател: Антон Славчев 
Член: Антоанета Цонкова
Член: Пламен Йоцов
Член: Силвия Къдрева
	
У С Т А Н О В И :

Производството е по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на Решение за образуване на производство за конфликт на интереси № КИ-300 от 19.10.2022 г. на КПКОНПИ по сигнал с рег. № ЦУ01/С-742/19.09.2022 година и приобщен към него сигнал с рег. № ЦУ01/С-761/28.09.2022 г.
Производството е срещу  Генчо  Начев - изпълнителен директор на УМБАЛ „***“ ЕАД. 
В сигнала се твърди, че в периода от 2006 г. до настоящия момент, със съдействието на изпълнителния директор на лечебното заведение проф. д-р. Генчо Начев, Д. К. Т-Л, Б. Г. А., Ю.Б.М., както и самият Генчо Начев са участвали в организирана група и са развивали в своя полза в района на лечебното заведение паралелна дейност, идентична на дейността, която същите са извършвали в УМБАЛ „***“ ЕАД, чрез следните дружествата: Медицински център „***“ ООД с ЕИК ***, представлявано от Ю.Б.М. и съдружници Д. К. Т-Л с 50% от капитала, Ю.Б.М. с 25% и Б.Г.А. с 25%; „***“ ЕООД с ЕИК ***, представлявана от Б.Г.А. и Д.К.Т-Л, заедно и поотделно, с едноличен собственик на капитала Медицински център „***“; „***“ ООД с ЕИК ***, представлявана от Б. Г. А. и съдружници Д. К. Т-Л с 33.8% от капитала на дружеството и Б. Г. А. с 66.2%; ***“ ООД с ЕИК ***, представлявано от Д. К. Т-Л и Б. Г. А. и съдружници същите лица съответно с 49.02% и 58.98%; „***“ ООД с ЕИК ***, представлявано от К.Д.Л. и Г.Н.А.и съдружници Д. К. Т-Л с 50% и Б. Г. А. с 50% от капитала на дружеството.
Твърди се че, Д. К. Т-Л, Б.Г.А., Ю.Б.М. пренасочват пациенти към частните си кабинети и в същото време получават възнаграждение от обмен на медицински специалисти с други лечебни заведения. 
Твърди се още, че Генчо Начев, като изпълнителен директор на УМБАЛ „***“ ЕАД е сключвал безвъзмездни договори с голяма част от лечебните заведения, където са изпращани медицински специалисти и е извършвано оперативно лечение в приемащите болници, каквито са случаите с УМБАЛ „***“ ЕАД, МБАЛ „***“ АД, МБАЛ „***“ ЕООД, МБАЛ „***“ ЕООД и др. Със знанието на изпълнителния директор са координирани графиците в клиниките, така че работното време на докторите да отчита пребиваването им в болницата, където са били изпращани, но от извършените дейности на лекаря не постъпва финансов приход в полза на УМБАЛ „***“ ЕАД. Финансовите потоци са пренасочвани към търговските дружества на Б. Г. А., на Д. К. Т-Л и на Ю.Б.М. 
Към сигнала са предоставени следните доказателства: трудови договори на д-р Б. Г. А., д-р Д. К. Т. и на проф.Ю.Б. Д-М, както и допълнителни споразумения към тях и съответните длъжностни характеристика за заеманите длъжности; договор № РД-16-304/20.04.2021 г. за възлагане на управлението на лечебно заведение – еднолично акционерно дружество „***“ ЕАД; Протокол на едноличния собственик на капитала на „***“ ЕАД № РД-16-347/29.12.2020 г.; договор между МЦ „***“ и частен кабинет; справки от Търговски регистър, Сиела и др. портали за отворени данни за МЦ „***“ ООД; счетоводен баланс на ***“ ООД; извадки от Търговски регистър за ***“ ООД; извадки от Търговски регистър за МЦ „***“ ООД; извадки от Търговски регистър относно МЦ „***“ООД; декларация от Търговски регистър за „***“ ООД; Годишните финансови отчети на УМБАЛ „***“ ЕАД 2014 – 2020 г.; графици на лекари; копия на договори между  УМБАЛ „***“ и др. болнични заведения за съвместна безвъзмездна дейност; 
Във връзка с твърденията в сигнала Комисията е изискала и получила с писмо вх. № ЦУ01-10011#4/20.01.2023 г. на КПКОНПИ от заместник-министъра на здравеопазването информация и данни за периода и основанието за заемане на длъжността на изпълнителен директор на УМБАЛ „***“ ЕАД от проф. д-р Генчо Начев.
В допълнение от настоящия изпълнителелен директор на лечебното заведение е изискана и получена информация с писмо вх. № ЦУ01-10011#5/01.02.2023 г. на КПКОНПИ за наличието на договори за съвместна медицинска дейност с дружества, представлявани или управлявани от д-р Б. Г. А., д-р Д. К. Т.и проф.Ю. Б. Д-М. 
Комисията служебно е извършила справки в Търговския регистър и регистър на юридическите лица с нестопанска цел (ТРРЮЛНЦ), на електронната страница на Министерство на здравеопазването, в Сиела, в НБД“Население“.

След като обсъди събраните в хода на административното производство доказателства, комисията установи следното от фактическа страна:

Сигналът е подаден от лице, идентифицирано, съгласно чл. 48 от ЗПКОНПИ. 
УМБАЛ „***“ ЕАД (предишно наименование до 22.01.21 г. - Университетска национална многопрофилна болница за активно лечение „С.Е.“ ЕАД) е търговско дружество – лечебно заведение по Закона за лечебните заведения (ЗЛЗ) с едноличен собственик на капитала Българската държава в лицето на Министерство на здравеопазването и с едностепенна система на управление.   
С Протокол РД-16-98/10.04.2006 г. от заседание на Съвета на директорите на дружеството за изпълнителен директор е избран проф. д-р Генчо Начев. 
От приложените към сигнала материали и доказателства става видно, че от името на проф. д-р Генчо Начев като изпълнителен директор на дружеството, с Д. К. Т.са сключени няколко допълнителни споразумения към трудовия й договор:  № РД-1907906 от 10.05.2006 г.; № РД-1973706 от 01.08.2006 г.; № РД-19-233 от 01.08.2008 г.; № РД- 1919609 от 01.07.2009 г.; № РД- 19-А207 от 20.05.2011 г.; № РД-190377 от 25.11.2011 г.; № РД- 19-096 от 2012 г.; № РД- 190224 от 08.10.2014 г.; № РД- 190290 от 01.12.2014 г.; № РД-19406 от 01.04.2016 г.; № РД-1900421 от 22.11.2016 г.; № РД- 19-40* от 23.01.2020 г. и № РД-1963 от 01.03.2022 г. Същите посочват изменения от първоначално заеманата от Т.  длъжност на „лекар-главен асистент“ до „началник Клиника по кардиология- професор в Клиника по кардиология“, в зависимост от придобитата квалификация и научна степен, както и продължителността на работното време, трудовото й възнаграждение и т.н. Приложено е също Споразумение по реда на чл. 107 от КТ № РД- 1977 от 01.03.2022 г. между изпълнителния директор на УМБАЛ „***“ ЕАД проф. д-р Генчо Начев и Ю.Б.М., според което същата приема да изпълнява длъжността „началник отделение, професор в Клиника по кардиология, Отделение по кардиология“. От същата дата е Споразумение по чл. 107 от КТ № РД-1959 с Б.Г.А., по силата на което същият приема да изпълнява длъжността „началник отделение – доцент в Клиника по кардиология, Отделение по ***“.  
От извършените справки в ТРРЮЛНЦ се установява, че Д. Т-Л, Б. А.и Ю. М. – тримата заедно са били съдружници в „Медицински център „***“ ООД, ЕИК: *** – в ликвидация с различен размер на дяловото участие. Дружеството е със седалище и адрес на управление гр. С., ул. *** № 16, ет. 4, ст. 405 и предмет на дейност: извънболнична специализирана медицинска помощ, която се осъществява чрез лекари, които извършват и предписват извършването на: диагностика, лечение, рехабилитация и наблюдение на болни, консултации, профилактика, диспансеризация; лабораторни и други видове изследвания, извършване на медицински дейности и манипулации под контрол и отговорност на лекари; експертиза на временна неработоспособност; наблюдение и оказване на медицинска помощ при бременност и майчинство; насочване на пациенти за консултативна и болнична помощ; извършване на търговски сделки само за нуждите на осъществяваните от дружеството медицински дейности и за обслужване на пациенти и др. С протокол-решение на Общото събрание на дружеството от 17.08.2022 г. е взето решение за обявяването му в ликвидация, като срокът за ликвидация е 6 месеца, считано от вписването на поканата до кредиторите в Търговския регистър. Това обстоятелство е вписано в Търговския регистър на 16.11.2022 г. На 26.11.2022 г. е отбелязано прекратяване на търговската дейност на дружеството. Същевременно А. и Т. са съдружници и управители в „***“ ООД, с ЕИК: ***, което е със същите седалище и адрес на управление и идентичен предмет на дейност, както дружеството в ликвидация „Медицински център „***“ ООД. По партидата на „***“ ООД е вписано прехвърляне на дружествен дял от 03.12.2008 г., когато Ю.Б.М. прехвърля своето дялово участие в капитала на дружеството на правоприемници Б. А.и Д. Т-Л. Същото е едноличен собственик на капитала на „***- Б. “ ЕООД, ЕИК: ***, регистрирано на адреса в гр. С., ул. *** №16, ет.4, ст. 405, а за негови управители заедно и поотделно са вписани Б. А. и Д. Т. – Л. Предметът на дейност е осъществяване на предписани от лекар специализирани медицински изследвания чрез извършване на интервенционална диагностика и лечение в кардиологията и рентгенологията, издаване на документи, свързани с извършените медицински изследвания, както и извършване на търговски сделки само за нуждите на осъществяваните от дружеството медицински дейности и за обслужване на пациентите. А. и Т. –Л.  са съдружници с равен размер на дяловото участие и в „***“ ООД, ЕИК: ***, както и в „***“ ООД, ЕИК: ***. „***“ ООД е с предмет на дейност: придобиване, продажба, отдаване под наем и управление на недвижими имоти в страната и чужбина, посредничество при покупко-продажби, отдаване под наем и управление на недвижими имоти в страната и чужбина, както и всякаква друга дейност, която не е забранена със закон. Като предмет на дейност на  „***“ ООД е посочено: диагностика и лечение на заболявания, когато лечебната цел не може да се постигне в условията на извънболнична помощ; рехабилитация; диагностика и консултации, поискани от лекар от други лечебни заведения; вземане, съхранение, снабдяване с кръв и кръвни съставки, трансфузионен надзор; учебна и научна дейност, клинични изпитвания на лекарства и медицинска апаратура, съгласно действащото в страната законодателство; 
Тримата лекари- А., Т.- Л.  и М.  са съдружници заедно в още едно дружество – „Групова практика за специализирана медицинска помощ „***“ ООД, ЕИК: ***, регистрирано на същия адрес в гр. С.и със сходен предмет на дейност. За управител на дружеството е вписана Д. К. Т.–Л. . Т.- Л.  е вписана като член на органите на управление в две сдружения с нестопанска цел- Фондация „***“, ЕИК: *** - член на Управителния съвет и на Сдружение „***“, ЕИК:  - член на Управителния съвет до 18.11.2020 г., когато това обстоятелство е заличено.   
По партидата на Б. А. в Търговския регистър се установява, че същият е едноличен собственик на капитала и управител на дружествата „***“ ЕООД, ЕИК: *** и „***“ ЕООД, ЕИК: ***.  Дружеството  „***“ ЕООД е с предмет на дейност: вътрешна и външнотърговска дейност със стоки, суровини, материали, съоръжения, машини, по отношение на които няма нормативен ограничителен режим; производство, преработка, съхранение и търговска дейност със селскостопанска продукция; комисионна, спедиционна, складова и лизингова дейност; сделки с интелектуална собственост; сделки с недвижими имоти и ограничени вещни права върху тях, строителна дейност и др. „***“ ЕООД е с предмет на дейност: осъществяване на индивидуална практика за извънболнична специализирана медицинска помощ по кардиология и вътрешни болести чрез извършване на диагностика, лечение, рехабилитация и наблюдение на болни; консултация, профилактика и др. 
По преписката са предоставени голям брой договори, сключвани в периода от 2013 г. до 2021 г. между проф. д-р Генчо Начев като изпълнителен директор на УМБАЛ „***“ ЕАД и представителите на други търговски дружества- болнични заведения в С.и страната. В по – голямата си част договорите са с предмет оказването на медицинска помощ от страна на УМБАЛ „***“ ЕАД на пациенти на другите лечебни заведения по направленията: кардиохирургия, съдова хирургия, кардиология, оперативно лечение, консултативни прегледи и др. В правно релевантния за настоящото производство период, попадат три от представените договори - № АО-05-1/ 01.02.2021 г. с възложител УМБАЛ „***“ ЕАД – гр. П., ЕИК *** с изпълнителен директор Ц. Л.; № АО-05-22 от 26.02.2021 г. с възложител МБАЛ „***“ АД- гр. Г., ЕИК: *** с изпълнителен директор М.  М.  и № АО-05-145/16.12.2020 г. с възложител МБАЛ „***“ АД- гр. Б., ЕИК: ***с изпълнителен директор Д. И. Договор № АО-05-1/ 01.02.2021 г. между страните урежда постигнатото между тях съгласие за оказване на взаимна помощ и осъществяване на сътрудничество в областта на хуманната медицина и кардиостимулацията, за повишаване качеството на обучението, специализираната подготовка и научно-изследователска дейност в областта на инвазивната кардиология, разработване на научни проекти, обучение на специализанти по кардиология и др. Предмет на договор  № АО-05-22 от 26.02.2021 г. е оказване на медицинска помощ на пациенти на  МБАЛ „***“ АД със сърдечно –съдови заболявания в следните направления: кардиохирургия, съдова хирургия и кардиология. С договор № АО-05-145/16.12.2020 г. УМБАЛ „***“ ЕАД приема да извършва спешно оперативно лечение, консултативни прегледи и трансфузиална ехокардиография на пациенти, изследвани в МБАЛ „***“ АД. 
          От извършени справки в НБД „Население“ не се установи наличие на родство по права линия, по съребрена линия - до четвърта степен включително, и по сватовство - до втора степен включително, между Генчо Начев от една страна, и Ю.Б.М., Б. А.и Д. Т-Л, както и с представляващите дружествата - УМБАЛ „***“ ЕАД – гр. П.- Ц. Л., МБАЛ „Д***“ АД- гр. Г. – М. М. и МБАЛ „***“ АД- гр. Б. – Д. И., от друга страна.
          Допълнително Комисията е изследвала евентуална финансова, икономическа  обвързаност между Генчо Начев като изпълнителен директор на УМБАЛ „***“ ЕАД и дружествата, собственост или управлявани от А., Т.- Л. и М. , като се установява, че няма сключвани договори - граждански, търговски, възмездни или безвъзмездни за съвместна медицинска дейност или други отношения с тези търговски дружества в периода от 19.10.2019 г. до изготвянето на справката през месец януари 2023 г.

Въз основа на така изяснената фактическа обстановка, Комисията установи следното от правна страна:

За да е осъществен конфликт на интереси по смисъла на чл. 52 от ЗПКОНПИ, трябва да са налице три кумулативни предпоставки: лице, заемащо висша публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 53 и чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по-ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Проф. д-р Генчев Начев в качеството му на изпълнителен директор на УМБАЛ „***“ ЕАД е лице, заемащо висша публична длъжност по смисъла на чл. 6, ал. 1, т. 46 от ЗПКОНПИ. С оглед горното КПКОНПИ е органът, компетентен да разгледа подадения сигнал.
Съгласно чл. 9.1 от Договора за възлагане управлението на лечебното заведение изпълнителният директор управлява и представлява лечебното заведение в съответствие с действащото законодателство, решенията на Съвета на директорите и договора. Той сключва, изменя и прекратява трудовите договори на служителите на заведението при спазване на действащото трудово законодателство (чл. 9.3 от Договора за възлагане управлението на лечебното заведение ).
Като е сключвал допълнителните споразумения с работещите на трудов договор лекари и друг персонал от лечебното заведение, включително с д-р Б. А., с д-р Д. Т-Л и с д-р Ю. М., Генчо Начев е осъществил свое правомощие по служба. В кръга на неговите правомощия като представляващ, изпълнителен член на Съвета на директорите на здравното заведение, е и сключването на договори с контрагенти, включително с други лечебни завадения за предоставянето на съвместна медицинска услуга, каквито са: Договор № АО-05-1/ 01.02.2021 г. с възложител УМБАЛ „***“ ЕАД – гр. П.; Договор № АО-05-22 от 26.02.2021 г. с възложител МБАЛ „***“ АД- гр. Г.  и Договор № АО-05-145/16.12.2020 г. с възложител МБАЛ „***“ АД- гр. Б. Всички те са сключени на основание чл. 95, ал.1 т.1 от Закона за лечебните заведения, където е предвидена възможността лечебните заведения да се договорят помежду си за предоставяне на медицински специалисти, медицински услуги и други дейности.  
Не се установява родство между Генчо Начев с Б. А., с Д. Т-Л и с Ю. М., което обуславя липса на свързаност помежду им по смисъла на § 1, т. 15, б. „а“ от ДР на ЗПКОНПИ. Такава свързаност не е налице и между Начев и представителите на здравните заведения, с които са сключени договорите за медицински услуги- Ц. Х. Л., М. Ц. М. и А.  В. Щ., както и с техните акционери. 
На следващо място не се установява финансова обвързаност или данни за някаква съвместна дейност, обуславяща икономически зависимости между Начев като изпълнителен директор на УМБАЛ „***“ и търговските дружества: „Медицински център „***“ ООД,; „Медицински център ***“ ООД - в ликвидация; Фондация „***“; Сдружение „***“; „***“ ООД; „***-Б.“ ЕООД; „***“ ООД; „***“ ООД; „***“, ЕООД; „***“ ЕООД. Това изключва наличието на свързаност по смисъла на § 1, т. 15, б. „б“ от ДР на ЗПКОНПИ между Начев и дружествата, както и между него и лицата, съдружници или членове на Управителен орган на тези дружества.  
Видно от изложеното дотук са налице първите две предпоставки за възникване на конфликт на интереси по смисъла на ЗПКОНПИ, а именно – лице, заемащо висша публична длъжност- Генчо Начев в качеството му на изпълнителен директор на УМБАЛ „***“ и упражнени от него правомощия по служба: подписаните  споразумения по чл. 107 от КТ: № РД-1907906 от 10.05.2006 г.; № РД-1973706 от 01.08.2006 г.; № РД-19-233 от 01.08.2008 г.; № РД- 1919609 от 01.07.2009 г.; № РД- 19-А207 от 20.05.2011 г.; № РД-190377 от 25.11.2011 г.; № РД- 19-096 от 2012 г.; № РД- 190224 от 08.10.2014 г.; № РД- 190290 от 01.12.2014 г.; № РД-19406 от 01.04.2016 г.; № РД-1900421 от 22.11.2016 г.; № РД- 19-40* от 23.01.2020 г., № РД-1963 от 01.03.2022 г., № РД- 1977 от 01.03.2022 г. и № РД-1959 от 01.03.2022 г., както и сключените договори за медицински услуги - Договор № АО-05-1/ 01.02.2021 г.; Договор № АО-05-22 от 26.02.2021 г. и Договор № АО-05-145/16.12.2020 г.
Не е налице обаче последната предпоставка за осъществяване на фактическия състав на конфликта на интереси, а именно частен интерес за Начев. Липсва релевантен частен интерес при сключването на посочените Споразумения по чл. 107 от КТ и Договори за медицински услуги. При невъзможност за формиране на облага за лицето, заемащо висша публична длъжност или за свързано с него лице, не би могло да се обоснове наличие на частен интерес от упражнените от лицето правомощия по служба. Липсата на който и да е елемент от състава на конфликта на интереси, обуславя извод за невъзможност за нарушаване на забраните по Глава Осма, Раздел ІІ от ЗПКОНПИ, които представляват негова проявна форма.  
Предвид изложеното, на основание чл. 74, ал. 1 и ал. 2 от ЗПКОНПИ, Комисията за противодействие на корупцията и за отнемане на незаконно придобитото имущество,

РЕШИ:

НЕ УСТАНОВЯВА конфликт на интереси по отношение на проф. д-р Генчо   Начев с ЕГН ***, изпълнителен директор на УМБАЛ „***“ЕАД и в това качество лице, заемащо висша публична длъжност, по чл. 6, ал. 1, т. 46 от ЗПКОНПИ във връзка със сключването на споразумения по чл. 107 от КТ № РД-1907906 от 10.05.2006 г.; № РД-1973706 от 01.08.2006 г.; № РД-19-233 от 01.08.2008 г.; № РД- 1919609 от 01.07.2009 г.; № РД- 19-А207 от 20.05.2011 г.; № РД-190377 от 25.11.2011 г.; № РД- 19-096 от 2012 г.; № РД- 190224 от 08.10.2014 г.; № РД- 190290 от 01.12.2014 г.; № РД-19406 от 01.04.2016 г.; № РД-1900421 от 22.11.2016 г.; № РД- 19-40* от 23.01.2020 г., № РД-1963 от 01.03.2022 г., № РД- 1977 от 01.03.2022 г. и № РД-1959 от 01.03.2022 г., както и на договори за медицински услуги: № АО-05-1/ 01.02.2021 г.; № АО-05-22 от 26.02.2021 г. и № АО-05-145/16.12.2020 г., поради липса на частен интерес – негов или на свързано с него лице по смисъла на §1, т.15 от ДР на ЗПКОНПИ.
Препис от решението да се изпрати на Софийска градска прокуратура, с оглед преценка за реализиране на правомощията по чл. 76, ал. 2 от ЗПКОНПИ в частта. 

КОМИСИЯ:

                            ЗАМЕСТНИК-ПРЕДСЕДАТЕЛ:………………...../АНТОН СЛАВЧЕВ /
                             
                             ЧЛЕН:……………………………………….../АНТОАНЕТА ЦОНКОВА/

      ЧЛЕН:…………………...……………....……………./ПЛАМЕН ЙОЦОВ/

                            ЧЛЕН:…………………...……………....…………./СИЛВИЯ КЪДРЕВА/

